**PASVALIO KULTŪROS CENTRO 2018 METŲ VEIKLOS ATASKAITA**

**PASVALIO RAJONO SAVIVALDYBĖS KULTŪROS PROGRAMOS (Nr. 4) 01 UŽDAVINYS – SKATINTI KULTŪROS PASLAUGŲ PLĖTRĄ, UŽTIKRINTI MENO SKLAIDĄ RAJONE**

1. **BENDROJI DALIS**
	1. Pasvalio kultūros centras (toliau Centras) - įstaiga, sauganti ir puoselėjanti kultūros tradicijas, suteikianti galimybę kiekvienam Pasvalio rajono gyventojui įsijungti į kūrybinę veiklą, skatinanti jaunimo iniciatyvas, užtikrinanti liaudies meno ir mėgėjų meno kolektyvų veiklą ir koordinaciją bei naujų šiuolaikiškų mėgėjų meno formų atsiradimą, tenkinanti bendruomenės kultūrinius poreikius ir organizuojanti profesionalaus meno sklaidą. Centro veikla vykdoma remiantis tradicijomis bei kultūros darbuotojų darbo patirtimi, kuri yra nuolatos tobulinama, ieškant populiarių, įdomių, atitinkančių laikmetį, formų. Pasvalio kultūros centras ir jo skyriai nuolat organizuoja valstybinių švenčių, atmintinų dienų minėjimus, kalendorines ir profesines šventes, profesionalių kolektyvų, atlikėjų pasirodymus. Centras skatina ir puoselėja etninę kultūrą, vietos tradicijas organizuodamas tradicines folkloro šventes, festivalius, konkursus, įvairius edukacinius užsiėmimus, taip pat koordinuoja mėgėjų meno kolektyvų veiklą rengdamas prioritetinius žanrinius (chorų, kapelų, orkestrų ir kt.) renginius, konkursus. Kultūros centras rūpinasi mėgėjų meno kolektyvų parengimu ir dalyvavimu Dainų šventėse, vietiniuose, regioniniuose, respublikiniuose ir tarptautiniuose renginiuose, organizuoja kolektyvų, studijų, būrelių veiklą, taip pat pramoginius, edukacinius ir kitus renginius. Įstaiga rūpinasi vaikų ir jaunimo užimtumu, meniniu ugdymu, demonstruoja kino filmus, rengia kultūrinių programų projektus ir rūpinasi jų įgyvendinimu.

1.2. 2018 m. Centro ir jo skyrių pagrindinės kultūrinės veiklos susijusios su Lietuvos valstybės atkūrimo 100-mečio renginių, festivalių švenčių, edukacijų įgyvendinimu. Pagrindinės veiklos (renginiai, ciklai) 2018 m. – „Šokame nepriklausomybę“, respublikinis liaudiškų šokių festivalis „Iš vakar į šiandien“ Ustukiuose, Kultūros dienai skirti apdovanojimai „Skurzdė“, Lietuvos teatrų festivalis „Senasis tiltas“, „Naktiniai skaitymai prie Pyvesos“, Vaškai – mažoji Lietuvos kultūros sostinė, tarptautinis teatrų festivalis „Theater Cluster 2018“ ir daugelis kt. Kultūros centro vienas pagrindinių uždavinių 2018 m. buvo rūpintis mėgėjų meno kolektyvų pasirengimu ir dalyvavimu 2018 m. Lietuvos 100-mečio dainų šventėje „Vardan tos“. Didžiojoje šventėje dalyvavo 18 mėgėjų meno kolektyvų, kurių tarpe 2 mišrūs suaugusiųjų chorai, 1 vokalinis ansamblis, 4 vaikų ir suaugusiųjų folkloro ansambliai, 1 instrumentinė grupė, 2 liaudiškos kapelos, 3 jaunimo ir suaugusiųjų teatro, 2 liaudiškų šokių kolektyvai, 1 šiuolaikinio šokio grupė ir 1 pučiamųjų instrumentų orkestras (virš 300 dalyvių). Po įvykusios Dainų šventės 4 kolektyvams pirmą kartą suteiktos meninės kategorijos, net 5 kolektyvai įvertinti aukščiausia – I menine kategorija.

 Centras 2018 m. įgyvendino 3 respublikinius ir 1 tarptautinį projektą (renginius, ciklus): XXIV Lietuvos suaugusiųjų mėgėjų teatrų regioninė apžiūra-šventė „Atspindžiai“, XIX berniukų chorų festivalis-akcija „Lietuvos berniukai prieš smurtą ir narkomaniją, tarptautinis teatrų festivalis „Theater Cluster“ ir Vaškai – Lietuvos mažoji kultūros sostinė. Teatrų šventėje „Atspindžiai“ dalyvavo 14 suaugusiųjų teatrai iš Pasvalio, Mažeikių, Kupiškio, Plungės, Rokiškio, Biržų, Utenos rajonų. Šioje apžiūroje G. Kutkausko teatro spektaklis „Dobilėlis penkialapis“ pelnė aukštą įvertinimą (97,5 balo iš 100 galimų) ir pateko į finalinį renginį. Berniukų chorų festivalio baigiamajame koncerte Pasvalio bažnyčioje muzikines programas pristatė žinomiausi Lietuvos berniukų chorai – Vilniaus berniukų ir jaunuolių choras „Ąžuoliukas“, Kauno „Varpelis“ ir Klaipėdos „Gintarėlis“.

2018 m. spalio 10-14 vyko II tradicinis tarptautinis teatrų festivalis „Theater cluster“, kuris organizuojamas kartu su Kupiškio ir Utenos kultūros centrais. Šis festivalis antri metai iš eilės finansuotas Lietuvos kultūros tarybos ir kiekvieno miesto savivaldybės tarybų daliniu prisidėjimu. Projektas įvertintas kaip vienas sėkmingiausiu , kadangi organizuojamas 3 aukštaitijos miestų kultūros centrų taip mažesniais kaštais pritraukiant į regionus profesionalaus meno teatrus, scenos atlikėjus. Festivalio metu Pasvalio kultūros centro scenoje savo pasirodymus surengė Ukrainos, Gruzijos, Latvijos, Estijos, Gruzijos mėgėjų ir profesionalūs teatrų kolektyvai, aktoriai. Šis festivalis sukvietė virš 1,3 tūkstančių žiūrovų ir dalyvių, kolektyvus vertino tarptautinė komisija sudaryta iš Gruzijos, Ukrainos, Olandijos, Danijos, Lietuvos profesionalių aktorių, teatro žanro atstovų, vadovų.

 1.3. 2018 metais veikė 88 mėgėjų meno kolektyvų, aktyviai dalyvaujančių kultūrinėje veikloje ne tik rajone, bet ir visoje respublikoje. Centre 2018 metais surengti 96 įvairaus žanro renginiai (koncertai, spektakliai ir kt.), kuriuose apsilankė 27637 dalyviai ir lankytojai. Pasvalio kultūros centro scenoje įvyko 3 spektaklių premjeros – G. Kutkausko teatro „Dobilėlis penkialapis“, jaunimo teatro „Drama“ spektaklis „Visos mes Klaros“ ir bendras Centro darbuotojų spektaklis „Kitokia pelenės istorija“ (rež. Ramunė Uždavinienė ir Asta Simonaitė). 2018 m. Centre parodyti 13 kino filmų kuriuos stebėjo 2496 žiūrovai, suorganizuoti 53 mėgėjų meno kolektyvų koncertai, spektakliai, 16 kitų renginių į kuriuos įskaičiuojami valstybinių ir kalendorinių švenčių minėjimai, įvairaus žanro kolektyvų peržiūros, parodos, tradiciniai renginiai: liaudiškų šokių festivaliai „Iš vakar į šiandien“, „Šokame Nepriklausomybę“, kapelų šventė „Kieman svečė suvažiava“, vokalinių ansamblių šventė-konkursas „Rudens melodija“ ir kt. Penktą kartą vyko kultūros darbuotojų dienai paminėti skirtas renginys „Skruzdės“.

 2018 m. rugsėjo 14-16 d. vyko tradicinė Pasvalio miesto šventė, kurios metu pirmą kartą organizuotas šeimų piknikas sukvietęs miestiečius į lauko kino seansą bei paklausyti muzikos grupės „Simple Akūstix“ programos. Šis piknikas sukvietė virš 600 Pasvalio krašto žmonių, svečių, Smegduobių parkas tapo didelės bendruomenės susibūrimo epicentru. Šventės metu pirmą kartą surengtos bekelės automobilių varžybos, Šimtmečio eitynės, kulinarinio paveldo varžytuvės, taip pat tradiciniais tapo Žiemgalos galiūnų baigiamasis čempionato etapas, akcija „Visa Lietuva šoka“, įvairaus žanro muzikos koncertai, šokių pasirodymai didžiojoje scenoje, bei sportinės varžybos. Miesto šventės užbaigimo akordu pirmą kartą tapo Bernardo Brazdžionio literatūros premijos teikimas kurį praturtino operos solistės Laimos Česlauskaitės pasirodymas kartu su styginių kvartetu.

 2018 m. Lietuvos valstybės atkūrimo 100-mečio ir vasarą vykusios Dainų šventės proga surengtas žygis per Lietuvą „Vardan Tos...“. Žygis startavo Pasvalyje, jo tikslas burti žmones artėjančioms šventinėms linksmybėms bei pakviesti visus 4 milijonus iš viso pasaulio liepos 6-ąją dieną kartu giedoti Šimtmečio „Tautišką giesmę“. Susitikimas vyko kovo 11-ąją, Pasvalio Vytauto Didžiojo aikštėje programoje koncertavo Pasvalio mišrus choras „Canticum novum“, grupė „Marabu Band“, pasišokti kvietė rajono folkloro kolektyvai, eiles skaitė poetas Vladas Braziūnas, vyko žygis senoviniais automobiliais, šventė vedė TV laidų vedėja Edita Mildažytė.

 Pasvalyje 2018 m. koncertavo, pasirodymus surengė žymūs kolektyvai, atlikėjai, solistai, visuomenės atstovai: Valstybinis ansamblis „Lietuva“, grupė „Ritmas kitaip“, „Naktinės Personos“, Mantas Jankavičius, Andrius Zalieska (grupė „Arbata“), Irūna ir Jampolskis, Laura Remeikienė, Laimutė Česlauskaitė ir styginių kvartetas, solistai Mindaugas Rojus ir Rita Petrauskaitė, Dovilė Filmanavičiūtė ir daugelis kt. Scenoje spektaklius surengė profesionalūs Šiaulių dramos, teatras vaikams „Birbironas“, Oskaro Koršunovo teatras, „Kitoks teatras“ bei mėgėjų teatrai iš Anykščių, Utenos, Rokiškio, Kupiškio, Panevėžio, Mažeikių, Biržų, Priekulės.

 Pasvalio mišrus choro „Canticum novum“ 5 jubiliejaus ir mažosios kultūros sostinės „Vaškai 2018“ progomis surengti bendri 3 chorų – VDU Švietimo akademijos „Ave Vita“, Šiaulių kultūros centro „Atžalynas“, Pasvalio „Canticum novum“ ir Sekmadienio dūdų orkestro koncertai (Pasvalio ir Vaškų bažnyčiose). Pasvalio kolektyvas vadovaujamas Rimvydo Mitkaus, 2018 m. surengė daug įvairių pasirodymų įvairiuose Lietuvos miestuose, koncertavo su žymiausiu Lietuvos multiinstrumentalistu Sauliumi Petreikiu, dalyvavo Dainų šventėje ir pelnė I meninę kategoriją. Pasvalio KC folkloro ansamblis „Rags“, vadovaujamas Daivos Adamkavičienės, 2018 dalyvavo įvairiuose respublikiniuose bei regioniniuose renginiuose, festivaliuose, koncertinėse išvykose, pasiruošė ir dalyvavo 2018 m. Dainų šventėje.

 Astos Simonaitės vadovaujamas Pasvalio kultūros centro jaunimo teatras „Drãma“ 2018 m. pelnė Lietuvos nacionalinio kultūros centro įsteigtą aukščiausią mėgėjų meno kolektyvų apdovanojimą „Aukso paukštė“. Šis apdovanojimas suteiktas pagal nominaciją „Geriausias vaikų, jaunimo (moksleivių) teatras ir vadovas. Kolektyvas nuolat garsina Pasvalio krašto vardą dalyvaudamas įvairiuose teatrų festivaliuose ne tik Lietuvoje bet ir užsienyje. 2018 m. kartu su jungtiniu Pasvalio teatru sudalyvavo Lietuvos dainų šventėje ir pelnė I meninę kategoriją. Kolektyvo vadovė neatsiejama Pasvalio KC organizuojamų masinių renginių (Chorų, teatrų festivalių, miesto šventės dienų) režisierė ir scenarijų autorė. Gintaro Kutkausko teatras 2018 metais dalyvavo įvairiuose Lietuvos teatrų festivaliuose, šventėse, kuriuose rodė spektaklius „Dobilėlis penkialapis“ ir „Čia būti...“, taip pat po įvykusios Lietuvos dainų šventės, bei pelnė I meninę kategoriją. Teatro aktoriai aktyviai dalyvauja Centro veikloje, prisideda organizuojant įvairius renginius. 2018 m. teatro vadovė aktyviai dalyvavo Centro ir jo skyrių veikloje kaip režisierė ir scenarijų sudarytoja. Jos pagalba suorganizuoti „Deimančiukų“, taip pat kultūros darbuotojų dienos („Skruzdžių“) apdovanojimai. Režisuoti renginiai: šokių festivalis „Mes galim“, miesto šventė, Savivaldybės mero labdaros vakaras ir daugelis kt.

 Šokių kolektyvas „Kosmo“, vadovaujamas choreografės Dalės Norvydienės, 2018 metais dalyvavo įvairiuose tarptautiniuose, respublikiniuose ir regioniniuose konkursuose ir festivaliuose. Respublikiniame festivalyje-konkurse „Eurodance“, tarptautiniuose konkursuose Kroatijoje, Latvijoje, Lenkijoje kuriuose kolektyvas tapo laureatais. „Kosmo“ nuolatinis Pasvalio kultūros centro renginių (miesto šventės, įvairių spektaklių) dalyvis.

 Pasvalio kultūros centro suaugusiųjų teatras (vad. Sigitas Paliulis) 2018 metais rodė spektaklius „Bobutės susipyko“, „Romeo ir Džiuljeta“ bei „Jūratė ir Kastytis“. Teatro muzikinis spektaklis „Jūratė ir Kastytis“ dalyvavo apžiūroje-šventėje „Atspindžiai“, Pasvalyje. Kolektyvas su parengtomis spektakliais lankėsi Pasvalio rajone (Diliauskuose, Joniškėlyje, Pušalote, Vaškuose ir Pajiešmeniuose. Kolektyvo vadovas Sigitas Paliulis 2018 m. kūrė scenarijus ir režisavo įvairius Centro ir jo skyrių renginius, tarp kurių – ir Laisvės gynėjų, Gedulo ir vilties dienos minėjimai, Baltijos kelias ir kt.

 Pasvalio kultūros centro skyrių kolektyvai - Mikoliškio liaudiška kapela „Apynėlis“, Pajiešmenių jaunųjų putikų orkestras „Tibi dibi dach“, Vaškų kapela „Vaškai“ ir jaunimo grupė „Marabu Band“, liaudiškų šokių kolektyvas ,,Šėltinis“ yra aktyvūs dalyviai ne tik rajoniniuose renginiuose, festivaliuose ir konkursuose, bet ir respublikinėse šventėse (Dainų šventėje). Šie kolektyvai atstovauja Pasvalio kraštą įvairiuose tarptautiniuose renginiuose vykstančiose svetur. Pasvalio KC Vaškų skyrius ir bendruomenė organizavo Mažosios kultūros sostinės renginius 2018 m.

 Tradiciniais skyrių renginiais tapo - vaikų šokių šventė ,,Batukai smailianosiukai“, „Naktiniai skaitymai ant Mūšos kranto“ Diliauskuose, šeimų šventė Mikoliškyje, 3 kartą surengtos „Antaninės ant mūšos kranto“ Saločiuose, jaunimo muzikos grupių konkursas „Dainuoju Lietuvai“ Vaškuose, respublikinė suaugusių šokių šventė ,,Iš vakar į šiandien“ Ustukiuose, taip pat etnografiniai renginiai „Pyraginės“, „Šokame nepriklausomybę“ Valakėliuose, tradicinis amatų festivalis „Vilnonės dienos“ Raubonyse.

 Pasvalio kultūros centre ir jo skyriuose nuolat peržiūrimi etatai, tvarkoma centro struktūra. Šiuo metu įstaigos struktūrą sudaro vienas juridinis Centras ir 15 jo skyrių (2014 m. pradžioje buvo 23 skyriai). Šiuo metu neužimti etatai yra dėl nuolatinės kultūros ir meno darbuotojų kaitos (įtakos turi pensinis amžiaus ir nedideli atlyginimai), taip pat specialistų stygius. Šiuo metu reikalingi mėgėjų meno kolektyvų vadovai ir administratoriai.

1. **STATISTINIAI DUOMENYS**
	1. Darbuotojai:

|  |  |  |  |
| --- | --- | --- | --- |
|  | Darbuotojai | Darbuotojų išsilavinimas(pagal turimus diplomus) | Kėlė kvalifikacijąataskaitiniais metais |
| Aukštasis universitetinis | Aukštasis neuniversitetinis | Aukštesnysis | Specialusis vidurinis | Vidurinis |
| Iš jų kultūros ir meno  | Kiti  | Visi darbuotojai  | Kultūros ir meno specialybė | Kitos  | Kultūros ir meno specialybė | Kitos  | Kultūros ir meno specialybė | Kitos  | Kultūros ir meno specialybė | Kitos  |  | Visi darbuotojai  |
| Pasvalio kultūros centras | 16 | 10 | 26 | 11 | 1 | 1 | 3 | 2 | 0 | 1 | 5 | 2 | 26 |
| Pasvalio kultūros centro Daujėnų skyrius | 3 |  | 3 |  |  |  |  | 1 | 1 |  |  | 1 | 3 |
| Pasvalio kultūros centro Diliauskų skyrius | 3 |  | 3 |  |  | 1 |  | 2 |  |  |  |  | 3 |
| Pasvalio kultūros centro Gulbinėnų skyrius | 2 |  | 2 |  |  |  |  |  | 1 |  |  |  | 2 |
| Pasvalio kultūros centro Joniškėlio skyrius | 5 |  | 5 | 1 | 1 |  |  | 2 | 1 |  |  |  | 5 |
| Pasvalio kultūros centro Kriklinių skyrius | 2 |  | 2 |  |  |  |  | 1 |  |  |  | 1 | 2 |
| Pasvalio kultūros centro Krinčino skyrius | 3 |  | 3 | 2 |  |  | 1 |  |  |  |  |  | 3 |
| Pasvalio kultūros centro Mikoliškio skyrius | 3 |  | 3 | 2 |  |  | 1 |  |  |  |  |  | 3 |
| Pasvalio kultūros centro Pajiešmenių skyrius | 3 |  | 3 |  |  |  |  | 1 | 1 |  |  | 1 | 3 |
| Pasvalio kultūros centro Pumpėnų skyrius | 3 |  | 3 |  |  |  |  | 1 | 1 |  |  | 1 | 3 |
| Pasvalio kultūros centro Pušaloto skyrius | 1 |  | 1 |  |  |  |  | 1 |  |  |  |  | 1 |
| Pasvalio kultūros centro Raubonių skyrius | 2 |  | 2 |  |  |  |  | 1 | 1 |  |  |  | 2 |
| Pasvalio kultūros centro Saločių skyrius | 6 |  | 6 | 2 |  |  |  | 2 | 1 |  |  | 1 | 6 |
| Pasvalio kultūros centro Ustukių skyrius | 2 |  | 2 | 1 |  | 1 |  |  |  |  |  |  | 2 |
| Pasvalio kultūros centro Valakėlių skyrius | 2 |  | 2 |  |  |  |  | 1 |  |  | 1 |  | 2 |
| Pasvalio kultūros centro Vaškų skyrius | 6 |  | 6 |  | 2 |  | 1 | 2 |  |  |  | 1 | 6 |
| Iš viso: | 62 | 10 | 72 | 19 | 4 | 3 | 6 | 17 | 7 | 1 | 6 | 8 | 72 |

1. **MENO KOLEKTYVAI**

|  |  |  |
| --- | --- | --- |
| Eil. Nr. | Kolektyvo tipas | Kolektyvų (pavienių atlikėjų) skaičius |
|  | Iš viso kolektyvų: |  |
| 1.1. | Chorai | 3 |
| 1.2 | Vokaliniai ansambliai, | 22 |
| 1.3. | Choreografiniai kolektyvai | 4 |
| 1.4. | Teatro kolektyvai | 13 |
| 1.5. | Folkloro kolektyvai | 7 |
| 1.6. | Liaudiškos muzikos kapelos | 7 |
| 1.7.  | Pučiamųjų instrumentų orkestrai | 3 |
| 1.8.  | Linijiniai šokių kolektyvai  | 7 |
| 1.9. | Armonikieriai  | 9 |
| 1.10. | Pop grupės, atlikėjai | 4 |
| 2. | iš viso Dainų švenčių tradicijos tęstinumo programoje dalyvaujančių kolektyvų skaičius (dalyvavimas dainų švenčių atrankose, šventėse – 5 paskutinių metų laikotarpis) |  |
| 2.1. | Vokaliniai ansambliai, chorai | 2 |
| 2.2. | Choreografiniai | 3 |
| 2.3. | Teatriniai | 3 |
| 2.4. | Folkloro kolektyvai | 4 |
| 2.5. | Liaudiškos muzikos kapelos | 2 |
| 2.6. | Pučiamųjų instrumentų orkestrai | 2 |
| 3. | studijos, būreliai, klubai ir kiti kolektyvai |  |

**IV. VEIKLA**

|  |  |  |
| --- | --- | --- |
| Eil. Nr. | Veiklos | Skaičius / priedas |
| 1. | Iš viso dalyvių ir lankytojų | Pasvalio KC – 27637Pasvalio KC skyriuose – 35141 |
| 1.2. | Pateiktų projektų (kultūros centro, su partneriais) skaičius | 5 |
| 1.3.  | Laimėjimai konkursuose: pagrindinis prizas, I, II, III vietos (rajono, regiono, šalies bei tarptautiniuose), kultūros srities nominacijų laimėjimai. | Lietuvos nacionalinio kultūros centro suteikta I meninė kategorija 5 Pasvalio KC kolektyvams (Pasvalio mišriam chorui „Canticum novum“, G. Kutkausko teatrui, jaunimo teatrui „Drama“, folkloro ansambliui „Rags“, Valakėlių skyriaus instrumentinio folkloro grupei „Tikutis“). Pasvalio KC G. Kutkausko teatro spektaklis „Dobilėlis penkialapis“ – suaugusiųjų teatrų apžiūros-šventės „Atspindžiai“ laureatas. Pasvalio kultūros centro jaunimo teatras „Drãma“ - 2018 m. Lietuvos nacionalinio kultūros centro įsteigtos nominacijos „Aukso paukštė“ laimėtojas.Pasvalio KC šiuolaikinių šokių kolektyvas „Kosmo“ tarptautinių konkursų Kroatijoje, Latvijoje, Lenkijoje I vietų laureatai.Pasvalio KC Ustukių skyriaus vyresniųjų liaudiškų šokių grupė „Šėltinis“ apdovanotas I vietos diplomu festivalyje-konkurse „ZADAR ADRIATIC OPEN“, Kroatijoje.   |

|  |  |  |  |  |
| --- | --- | --- | --- | --- |
|   | Mėgėjų meno kolektyvų koncertai, spektakliai | Profesionaliojo meno sklaida |   | **Visi renginiai**  |
|
| *Kultūros įstaigoje*  | *Išvykose Lietuvoje (skaičiuojama 1 išvyka - 1 renginys)*  | *Išvykose užsienyje (skaičiuojama 1 išvyka - 1 renginys)*  | ***Iš viso renginių***  | *Koncertai (klasikinės, džiazo muzikos)*  | *Spektakliai* | ***Visi renginiai)*** | *Tautodailės ir kt. parodos* | *Edukaciniai renginiai* | *Kino filmai* | *Pramoginės muzikos koncertai* | *Kiti renginiai*  | ***Visi renginiai***  |
|
|   | 1 | 2 | 3 | 4 | 5 | 6 | 7 | 8 | 9 | 10 | 11 | 12 | **13** | 14 |
| Pasvalio kultūros centras | 53 | 57 | 5 | 115 | 2 | 7 | 9 | 3 | 1 | 12 | 2 | 16 | 34 | 158 |
| Pasvalio kultūros centro Daujėnų skyrius | 7 | 27 |  | 34 |  |  |  | 1 |  |  | 2 | 10 | 13 | 47 |
| Pasvalio kultūros centro Diliauskų skyrius | 9 | 11 |  | 20 |  |  |  | 1 | 2 |  |  | 8 | 11 | 31 |
| Pasvalio kultūros centro Gulbinėnų skyrius | 6 | 20 |  | 26 |  |  |  | 4 | 11 |  |  | 15 | 30 | 56 |
| Pasvalio kultūros centro Joniškėlio skyrius | 37 | 36 |  | 73 |  |  |  |  | 8 |  | 3 | 32 | 43 | 116 |
| Pasvalio kultūros centro Kriklinių skyrius | 8 | 3 |  | 11 |  |  |  |  | 5 |  | 1 | 12 | 18 | 29 |
| Pasvalio kultūros centro Krinčino skyrius | 11 | 16 | 1 | 28 |  |  |  | 2 | 3 |  | 1 | 9 | 15 | 43 |
| Pasvalio kultūros centro Mikoliškio skyrius | 10 | 32 |  | 42 |  |  |  |  |  |  |  | 2 | 2 | 44 |
| Pasvalio kultūros centro Pajiešmenių skyrius | 5 | 17 |  | 22 |  |  |  | 3 |  |  | 1 | 5 | 9 | 31 |
| Pasvalio kultūros centro Pumpėnų skyrius | 22 | 16 |  | 38 |  |  |  |  | 2 |  | 3 | 21 | 26 | 64 |
| Pasvalio kultūros centro Pušaloto skyrius | 8 | 8 |  | 16 |  |  |  | 1 | 3 |  |  | 11 | 15 | 31 |
| Pasvalio kultūros centro Raubonių skyrius | 13 | 28 |  | 41 |  |  |  |  | 4 |  | 1 | 10 | 15 | 56 |
| Pasvalio kultūros centro Saločių skyrius | 25 | 23 |  | 48 |  |  |  | 5 | 4 |  | 4 | 24 | 37 | 85 |
| Pasvalio kultūros centro Ustukių skyrius | 5 | 11 | 1 | 17 |  |  |  | 2 | 1 |  | 2 | 7 | 12 | 29 |
| Pasvalio kultūros centro Valakėlių skyrius | 2 | 10 | 2 | 14 |  |  |  | 1 | 62 |  |  | 5 | 68 | 82 |
| Pasvalio kultūros centro Vaškų skyrius | 19 | 63 |  | 82 |  |  |  | 7 | 7 |  | 2 | 12 | 28 | 110 |
| **Iš viso** | 240 | 378 | 9 | 627 | 2 | 7 | 9 | 30 | 113 | 12 | 22 | 199 | 376 | 1012 |

**V. FINANSAVIMO ŠALTINIAI**

|  |  |  |
| --- | --- | --- |
| Eil. Nr. | Pobūdis | Gautos lėšos Eur |
| 1. | Iš viso: | **691730,14** |
| 2. | iš viso lėšos iš savivaldybės biudžeto: | **652463,36** |
| 2.1. | iš jų darbo užmokesčiui neatskaičiavus mokesčių ir socialinio draudimo įmokos | 534268,45 |
| 2.2. | iš jų savivaldybės kultūros ir meno premijoms |  |
| 2.3. | iš jų ilgalaikiam materialiajam turtui įsigyti | 16335 |
| 2.4. | iš jų lėšos komandiruotėms ir kvalifikacijos kėlimui | 3283,82 |
| 2.5. | Iš jų lėšos ryšiams ir komunalinėms paslaugoms | 20464,92 |
| 2.6. | iš jų lėšos veiklai | 65992,16 |
| 2.7. | iš jų išlaidos transportui | 12119,01 |
| 3. | Iš viso pritraukta lėšų: | **39266,78** |
| 3.1. | projektams įgyvendinti  | 11058 |
| 3.2. | pajamos už teikiamas paslaugas (bilietai, nuoma, renginių organizavimas) | 23787,78 |
| 3.3. | rėmėjų lėšos | 4421 |

**VI. MATERIALINIAI IR TECHNINIAI IŠTEKLIAI**

6.1. Atnaujinti techniniai ištekliai (garso, šviesos, kompiuterinės įrangos):

1. 1 vnt. garso pultas (Pasvalio KC);
2. 8 vnt. LED PAR prožektorių (Pasvalio KC);
3. 4 vnt. teatriniai LED prožektoriai (Pasvalio KC);
4. 2 vnt. LED PAR prožektoriai (Mikoliškio skyrius);
5. 4 vnt. teatriniai LED prožektoriai (Vaškų skyrius);
6. 7 vnt. nešiojami kompiuteriai;
7. 1 vnt. vėjo generatorius;

Ruošiantis 2018 m. Lietuvos dainų šventei įsigyta tautinių kostiumų, jų detalių:

1. 11 vnt. vyriškų ir moteriškų kostiumų (Pasvalio KC Daujėnų liaudiškos muzikos kapela „Smiltelė“);
2. 8 vnt. vyriškų ir moteriškų kostiumų (Pasvalio KC Mikoliškio skyriaus liaudiškos muzikos kapelai „Apynėlis“ );
3. 4 vnt. vyriškų kelnių, 10 vnt. moteriškų ir vyriškų liemenių, 14 vnt. moteriškų ir vyriškų marškinių, 5 vnt. prijuosčių (Pasvalio KC Vaškų skyriaus vaikų folkloro ansambliui „Bitinėl‘s“);
4. 8 vnt. vyriškų ir moteriškų kostiumų (Pasvalio KC Vaškų skyriaus liaudiškos muzikos kapelai „Vaškai“);
5. 8 vnt. moteriškų marškinių, 8 vnt. tautinių juostų ir 8 vnt. vyriškų kelnių (Pasvalio KC Joniškėlio skyriaus pagyvenusių šokių kolektyvui „Abrusėlis“);
6. 6 vnt. tautinių sijonų, 6 vnt. moteriškų liemenių, 2 vnt. vyriškų liemenių, 10 vnt. moteriškų ir vyriškų marškinių, 5 vnt. tautinių prijuosčių (Pasvalio KC Vaškų skyriaus folkloro ansamblis „Kor‘s“)

Patvirtinu, kad pateikta informacija yra tiksli ir teisinga.

Direktorius (-ė)

SUDERINTA